Մայքլ Շեյբոն

**Մայքլ Շեյբոն** (անգլերեն՝ **Michael Chabon** , ), ամերիկացի ժամանակակից վիպասան, կինոսցենարիստ, ժուռնալիստ, պատմվածքների ու նորավեպերի հեղինակ։

## Հակիրճ տեղեկատվություն
Շեյբոնի առաջին վեպը՝ «*Փիթսբուրգյան գաղտնիքները*» (*The Mysteries of Pittsburgh*, 1988), լույս է տեսել, երբ նա ընդամենը քսանհինգ տարեկան էր։ Դրան հաջորդել են «*Հրաշք տղաներ*» (*Wonder Boys*, 1995) վեպը և պատմվածքների երկու ժողովածու։ 2000 թվականին Շեյբոնը հրատարակել է *The Amazing Adventures of Kavalier & Clay* վեպը, որը գրաքննադատ Ջոն Լեոնարդը բնորոշել է որպես գլուխգործոց՝ *magnum opus*: 2001 թվականին այդ վեպի համար Մայքլ Շեյբոնը Պուլիտցերյան մրցանակի է արժանացել «*Գեղարվեստական արձակ*» անվանակարգում։

Նրա մեկ այլ վեպ՝ «*Ոստիկանների «Իդիշ» միությունը*», տպագրվելով 2007 թվականին, շահել է միանգամից չորս հեղինակավոր գրական մրցանակ՝ *Hugo*, *Sidewise*, *Nebula* և *Ignotus*: Այդ նույն տարվա աշնանը գրքային տարբերակով լույս է տեսել Շեյբոնի՝ մինչ այդ հեռուստասերիալի տեսքով ներկայացված «*Ճանապարհի ջենթլմենները*» («*Gentlemen of the Road* ») վեպը։ 2012 թվականին  տպագրվել է նրա *Telegraph Avenue* վեպը, որ գրաքննադատության կողմից բնորոշվել է որպես «քսանմեկերորդ դարի հեռագնա ստեղծագործություն» (*a twenty-first century* *Middlemarch)*: Դրան հաջորդել է 2016 թվականի նոյեմբերին հրատարակված «*Լուսնափայլ*» (*Moonglow*) վեպը, որ Շեյբոնի մորական պապի հիշողությունների գեղարվեստական արտացոլումն է՝ հիմնված վերջինիս մահվան մահճում, տանջամահ անողների հարկադրանքի տակ արած խոստովանությունների վրա։

Գրողի ստեղծագործություններին բնորոշ են փոխաբերությունների, չափազանցությունների առատությունը, այսպես ասած՝ «ապաքինող թեմաներին», այդ թվում՝ կարոտախտային (նոստալգիական) թեմաներին, ամուսնալուծությանը, երեխաներին լքելուն, հայրությանը և առավել ևս՝ հրեական ինքնությանը հաճախակի անդրադարձը։ Իր երկերի կերպարների շարքում Շեյբոնը հաճախ ներառում է գեյերի, բիսեքսուալների, հրեաների։ Վեպերից ու պատմվածքներից զատ՝ Մայքլ Շեյբոնը հեղինակել է մանկական գրքեր, կոմիքսներ, թերթոնային, շարունակաբար, «սերիալաբար » տպագրվող վեպեր, կինոսցենարներ (այդ թվում՝ աշխատել է «Սարդ մարդը - 2», *Hatzeplatz* կինոնկարների սցենարների վրա)։ Նրա գրեթե բոլոր վեպերը էկրանավորվել են (իր կամ ուրիշների գրած սցենարների հիման վրա):

## Ստեղծագործություններ
* 
* 

## Գրականություն
*Costello, Brannon (ed.). *Conversations with Michael Chabon*. University Press of Mississippi, 2015. [Collection of interviews with Chabon between 1995 and 2012]
*Dewey, Joseph. *Understanding Michael Chabon*. University of South Carolina Press, 2014.
*Gibbs, Alan. *Contemporary American Trauma Narratives*. Edinburgh University Press, 2014. [contains a chapter discussing trauma in relation to contemporary counterfactual history novels, discussing *The Yiddish Policemen's Union* alongside Philip Roth's *The Plot Against America* and Paul Auster's *Man in the Dark*]
*Groß, Florian. "'To emerge from its transitional funk': *The Amazing Adventures of Kavalier & Clay*'s Intermedial Dialogue with Comics and Graphic Novels." *Scandinavian Journal of Comic Art*, vol. 1, no. 2 (Winter 2012), pp.&nbsp;3–28.
*Huber, Irmtraud. *Literature After Postmodernism: Reconstructive Fantasies*. Palgrave Macmillan, 2014. [contains a chapter on history as escape in relation to *The Amazing Adventures of Kavalier and Clay*]
*Kavadlo, Jesse and Batchelor, Bob (eds.). *Michael Chabon's America: Magical Words, Secret Worlds, and Sacred Spaces*. Rowman & Littlefield, 2014. [collection of essays considering various aspects of Chabon's body of work up to *Telegraph Avenue*]
* Levine, Daniel B."Josef Kavalier's *Odyssey*: Homeric Echoes in Michael Chabon's *The Amazing Adventures of Kavalier & Clay*". *International Journal of the Classical Tradition*, vol. 17, no. 4 (December 2010), pp.&nbsp;526–555.
* Scanlan, Margaret. "Strange Times to Be a Jew: Alternate History after 9/11" in Duvall, John and Markzec, Robert (eds.). *Narrating 9/11: Fantasies of State, Security, and Terrorism *. Johns Hopkins University Press, 2015. [contains discussion of *The Yiddish Policemen's Union*]

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի պատմվածքագիրներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի կինոսցենարիստներ
Կատեգորիա:Ամերիկացի մանկագիրներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ վիպասաններ
Կատեգորիա:Ամերիկացի ֆանտաստ գրողներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Պոստմոդեռնիստ գրողներ
Կատեգորիա:Պուլիցերյան մրցանակակիրներ
Կատեգորիա:Փիթսբուրգի համալսարանի շրջանավարտներ
Կատեգորիա:Հյուգո մրցանակի դափնեկիրներ